Pantok Musuan

Ti Pantok Musuan wenno Bantay Musuan ammo pay  kas Bantay Calayo (, literal a kayatna a sawen ket "Bantay ti Apuy") ket ti maysa nga aktibo a bulkan iti isla ti Mindanao idiay Filipinas. Daytoy ket  iti abagatan ti siudad ti Valencia, probinsia ti Bukidnon, ken  iti abagatan a daya ti Siudad ti Cagayan de Oro.

 Dagiti pisikal a pakailasinan 
300px|left|thumb|Ti Pantok Musuan a sangkapaset nga ab-abungotan ti ulep ti pantok
Ti Musuan ket maysa a simborio ti lava ken napdsok ti bakrasna ket agsukog iti balisongsong.

Daytoy ket addaan iti kangato iti  asl, ken ti diametro ti babana ket .

 Dagiti panagbettak 
Inreporta ti Instituto ti Filipinas iti Bulkanolohia ken Sismolohia a ti Musuan ket bimtak idi 1866 ken 1867, ngem inrehistro pay ti Programa ti Global a Bulkanismo ti Instituto ti Smithsoniano ti sabali a panagbettak, a mabalin a preatiko, a "nanguram amin iti adda iti likmutna." Ti panagbettak kano a napasamak kadagiti uppat a tawen sakbay iti panagbisita ti maysa a Hesuita a padi idi 1891, a nangireporta a saana nga as-asideg a mausig ti bulkan gapu ti napigsa a solpatariko nga aktibidad.

Ti napigsa nga adu a panaggingined ket napasak iti asideg ti Musuan idi 1976, ken manen idi agarup a tengnga ti 2011.

Ti Musuan ket maysa kadagiti aktibo a bulkan ti Filipinas, ken isuda amin ket parte ti singsing ti apuy ti Pasipiko.

 Flora 
Ti akin-amianan a bakras ti Bantay Musuan ket naabungotan pay laeng iti napusek a kabakiran. Dagiti dadduma ket kaaduan a naabungotan babaen ti pan-aw a ruot (Imperata cylindrica). Dagiti regget ti panamulmula iti kabakiran kadagiti awan mulana a luglugar, kadagiti programa iti panagmula iti kayo ken babaen ti dagiti miembro ti Unibersidad ti Tengnga a Mindanao, ket nakabangon iti temporario a kabakiran ti Acacia mangium ken dagiti koniperio.

Adda dagiti 524 a sebbangan dagiti mula idiay Bantay Musuan babaen dagiti 353 a henero ken dagiti 135 a pamilia. Dagiti 301 a sebbangan ket dagiti kayo, 51 a babassit a kaykayo, 50 a ruruot, dagiti 46 a hierba, dagiti 42 nga agkalatkat a mula, dagiti 31 a pako, ken dagiti 3 a kumaddua iti pako. Dagiti 188 a sebbangan (35%) ket nangrunada iti ekonomia, dagiti 128 a sebbangan (24%) ket endemikoda, ken 3 (1%) dagiti madangran a sebbangan. Ti pantok Musuan ket addaan kadagiti agarup a 6,354 a kayo. Ti kaaduan a sebbangan ti kayo (iti densidad ket prekuensia) ket dagiti Melanolepis multiglandulosa (kayo a Kamala) ken Colona serratifolia, sarunuen babaen ti Clausena brevistyla ken Alstonia scholaris (kayo a Blackboard).Assessment of plant diversity in Mt. Musuan, Bukidnon. by Victor B. Amoroso,  Florfe M. Acma, and Jonna A. Timada, CMU Journal of Science Dagiti tallo a sebbangan ti pteridophyta ket lokalda a maipangta: ti Marsilea crenata ("apat-apat"), Ceratopteris thalictroides ("pakung-sungay"), ken Lycopodiella cernua (clubmoss). Dagiti 10 a sebbangan ti pteridophyta ket endemikoda iti lugar.

 Pakasaritaan ken Impraestruktura 
Awanan ti Bantay Musuan kadagiti ania man a makita nga abut ti bulkan, ken nakaiturongan daytoy kadagiti lokal nga eskeptisimo a daytoy ket maysa nga aktibo a bulkan. Uray kasta, ti ladawan nga ipakpakita ti karuay a naganna iti 'Bantay Calayo' (Bantay ti Apuy) ken dagiti sarsarita nga inbagbaga dagiti lokal a taga-tribu ti Bukidnon ket mangbutbuteng kadagiti tattao iti relatibo a bassit a banatay a saan nga aglanga a kas maysa a bulkan.

Ti Siudad ti Valencia ket mabirukan iti amianan iti panto, ti Unibersidad ti Tengnga a Mindanao (CMU) ken Baranggay Dologon iti abagatan a laud, ken ti Karayan Pulangi iti intero nga akindaya a bangir.Wikimapia: Musuan Peak

 Kitaen pay 
 Listaan dagiti aktibo a bulkan ti Filipinas
 Listaan dagiti mabalin nga aktibo a bulkan ti Filipinas
 Listaan dagiti di aktibo a bulkan ti Filipinas
 Instituto ti Filipinas iti Bulkanolohia ken Sismolohia
 Bulkan

 Dagiti nagibasaran 

 Dagiti akinruar a silpo 
 Panid ti Bulkan Musan ti Instituto ti Filipinas iti Bulkanolohia ken Sismolohia (PHIVOLCS)  

Kategoria:Banbantay ti Filipinas
Kategoria:Dagiti aktibo a bulkan
Kategoria:Dagiti aktibo a bulkan ti Filipinas